**Մարի Ժորժ Բյուֆե** (ազգանունը ծննդյան ժամանակ` **Կոզելեկ**) (ֆր.՝ Marie-George Buffet (Kosellek), մայիսի 7, 1949(1949-05-07), Սո), Ֆրանսիացի պետական և քաղաքական գործիչ։ 1969 թվականից Ֆրանսիայի կոմկուսի առաջնորդ (ազգային քարտուղար) և անդամ  (2001-2010): 2002 թվականից Ֆրանսիայի Ազգային ժողովի պատգամավոր։ Ֆրանսիայի երիտասարդության և սպորտի նախարար (1997-2002)։ 2007 թվականի նախագահական ընտրությունների մասնակից, որտեղ առաջին փուլում նա ստացել է 707,2 հազար ձայն և այդպիսով զբաղեցրել 7-րդ տեղը։

Կենսագրություն
--------------

Ծնվել է 1949 թվականի մայիսի 7-ին Սո կոմունայում (Իլ դը Ֆրանս երկրամասում)։

Պատմության և աշխարհագրության ուսումնասիրությունից հետո աշխատել Է Լե Պլեսի Ռոբինսոն քաղաքում։ 1969 թվականին անդամակցել է ֆրանսիական Կոմկուսին։ 1984 թվականից անդամակցում է ՖԿԿ Կենտկոմին, 1994 թվականից Քաղբյուրոյի անդամ է, իսկ 1997 թվականին անդամակցում է կուսակցության ազգային քարտուղարությանը։

1997-2002 թվականներին զբաղեցրել է Ֆրանսիայի երիտասարդության եւ սպորտի նախարարի պաշտոնը սոցիալիստ Լիոնել Ժոսպենի կառավարությունում։ Այդ պաշտոնում պատասխանատու էր դոպինգի դեմ պայքարի համար և ստեղծեց նոր խորհրդատվական մարմին՝ Երիտասարդության հարցերով ազգային խորհուրդ։

2001 թվականին զբաղեցրել է ՖԿԿ ազգային քարտուղարի պաշտոնը, բայց փաստացի կուսակցությունը գլխավորել է տանդեմը (Բյուֆե-Ռոբեր Յու)։ 2002 թվականի նախագահական ընտրություններում Ռոբեր Յուի անհաջողությունից հետո Բյուֆեն դարձել է կուսակցության միանձնյա նախագահը։ 2002 թվականին Ազգային ժողովի պատգամավոր է ընտրվել Սեն-Սեն-Դենի դեպարտամենտից։ 2004 թվականին գլխավորել է Կոմկուսի ցուցակը հայրենի Իլ դը Ֆրանսում կայացած տարածաշրջանային ընտրություններում։ 2005 թվականին կուսակցության հետ միասին դեմ էր ԵՄ սահմանադրության ընդունմանը։

Որպես կուսակցության առաջնորդ հանդես է եկել ի պաշտպանություն Աշխատավորների շահերի, աշխատանքային դասի համար անվճար բնակարան տրամադրելու օգտին՝ արդյունաբերական ապրանքների գների բարձրացման հաշվին։ Պաշտպանում է ֆեմինիզմը։

2006 թվականին 2007 թվականի նախագահական ընտրությունների շրջանակներում մասնակցել է հակալիբերալ թևի հանրահավաքին՝ Կոմկուսի և այլ ձախ արմատական շարժումների հաշտեցման և նախագահի պաշտոնի համար միասնական թեկնածու առաջադրելու նպատակով։ Սակայն ՖԿԿ-ն չի համաձայնել որևէ այլ թեկնածուի, բացի բուն Բյուֆեից։ Չնայած Բյուֆեին հանրահավաքի մասնակիցների մեծամասնության աջակցությանը, մյուս կուսակցություններն ու կազմակերպությունները հրաժարվել են նրան ճանաչել ձախ թևի միանձնյա թեկնածու։ Արդյունքում, նա ստիպված է եղել մրցակցել կոմունիստական շարժման (հեղափոխական կոմունիստական լիգա, չորրորդ ինտերնացիոնալի բաժին) խոշորագույն տրոցկիստական միտում ներկայացնող Օլիվյե Բենզանսոյի հետ, ով զգալիորեն ավելի մեծ հաջողության է հասել (1,5 մլն ձայն), քան Բյուֆեն (707,2 հազար ձայն)։ Բացի այդ, նրա մրցակիցներն էին ձախ արմատական շարժման այլ ներկայացուցիչներ՝ Ժոզե Բովեն և Արլեթ Լագիյեն, սակայն նրանք ցույց տվեցին վատագույն արդյունքը։

2007 թվականին ընտրությունների հետ կապված թողել է նախագահի պաշտոնը։ Կուսակցությունում ստեղծվել է տնօրինության կազմ՝ Բրիջի Դիանան, Ժան-Ֆրանսուա Գաուն, Ժոել Գրեյդերը, Միշել Լորան, Ժան-Լուի Լեմոինը։ Սակայն 2009 թվականին Բյուֆեն կրկին դարձել է միանձնյա առաջատար։

2009 թվականին դատապարտել է Բենեդիկտոս XVI-ի ելույթը պահպանակների և ՁԻԱՀ-ի դեմ պայքարում վերջիններիս դերի վերաբերյալ, որոնք մեծ արձագանք են գտել Ֆրանսիայում։

Կուսակցության XXXV համագումարում (2010 թվականի հունիսի 18-20) Ազգային քարտուղարի պաշտոնը թողել է Պիեռ Լորանի օգտին։

Արտաքին հղումներ
----------------

* Մարի Ժորժ Բյուֆեի բլոգը(ֆր.)
* Մարի Ժորժ Բյուֆե Ազգային ժողովի կայքում(ֆր.)

Ծանոթագրություններ
------------------

1. 1 2  Sycomore (ֆր.) / Assemblée nationale
2. 1 2  Munzinger Personen (գերմ.)
3. 1 2  Who's Who in France (ֆր.) — Paris: 1953. — ISSN 0083-9531; 2275-0908
4. ↑  lexpress.fr
5. ↑  "СПИД: замечания Папы Бенедикта XVI вызвали возмущение во Франции". Արխիվացված է the original 2011 թ․ սեպտեմբերի 27-ին. Retrieved 2011 թ․ սեպտեմբերի 24.
6. ↑  Бюффе покинула пост нацсекретатаря на XXXV Съезде в пользу Пьера Лорана.

|  |  |  |
| --- | --- | --- |
| Նախորդող՝**Գի Դրյու** | **Ֆրանսիայի երիտասարդության և սպորտի նախարար**1997-2002 | Հաջորդող՝**Ժան Ֆրանսուա Լամուր** |
| Նախորդող՝**Ռոբեր Յու** | **Ֆրանսիայի կոմունիստական կուսակցության ազգային քարտուղար**2001-2010 | Հաջորդող՝**Պիեռ Լորան** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Universalis |
|  |
| 

|  Չափորոշչային վերահսկողություն |
| --- |
|  |
| BNF: 13562264z · GND: 130022756 · GTAA: 87215 · ISNI: 0000000034640090 · LCCN: n2005023100 · SUDOC: 052539784 · VIAF: 2637355 · WorldCat VIAF: 2637355 |

 |

 |